Academy Award

Academy Award ose Oscar (origj. Academy Award of Merit) është një çmim nga organizata e filmografisë amerikane Academy of Motion Picture Arts and Sciences (AMPAS) për përsosmërinë profesionale në industinë e filmit, duke përfshirë këtu regjisorët, aktorët dhe skenaristët. Ceremonia zyrtare në të cilën bëhet ndarja e çmimeve është një nga ceremonitë e ndarjes së çmimeve më të shquara në botë, dhe transmetohet drejtpërdrejt në televizion në më shumë se 200 vende çdo vit. Ajo është gjithashtu ceremonia më e vjetër e ndarjes së çmimeve në media, ekuivalentet e saj, Grammy Awards (për muzikë), Emmy Awards (për televizion), dhe Tony Awards (për teatër) janë modeluar pas Academy Award.

AMPAS fillimisht u konceptua nga studio Metro-Goldwyn-Mayer, me udhëheqës Louis B. Mayer, si një organizatë profesionale nderi për të ndihmuar në përmirësimin e imazhit në industrinë e filmit. Oscari u nis më vonë nga Akademia si një çmim i "meritës për arritje të veçantë" në industrinë e filmit.

Ceremonia e parë e Academy Award u mbajt në 16 maj, 1929, në Hotel Roosevelt në Hollywood, për filmat e shfaqur gjatë viteve 1927/1928.

 Historia 
Ritualin e ndarjes së çmimeve në vitin 1929, për një orë, e ka dhënë transmetimi në radio. Kurse, transmetimet televizive të kësaj ngjarje të madhe kanë filluar në vitin 1953. Ndahen edhe çmime për kategori të tjera si, realizimi më i mirë teknik; kinematografi më e mirë; për grimin, disenjin e kostumeve, zërin, efektet pamore; çmime nderi të karrierës etj.

 Filmat më të suksesshëm 
Një kohë të gjatë ishte filmi Ben Hur (1960) për nga numri i kategorive të fituara filmi më i sukseshëm në historinë e The Oscars. Ai fitoi në 11 kategori. Deri sa në vitin 1998 filmi Titanic gjithashtu fitoi në 11 Kategori. Vetëm 6 vjet më vonë filmi The Lord of the Rings: The Return of the King fitoi gjithashtu 11 çmime Oscar. Ky film është edhe filmi i vetëm i cili i ka fituar të gjitha kategoritë për të cilat është emëruar.

Kategoritë Filmi më i mirë, Regjia më e mirë, Aktori më i mirë, Aktorja më e mirë, si dhe Skenari më i mirë vlejnë si kategoritë më të rëndësishme.

 Pamja, madhësia, pesha 

Sa i përket statujës “Oscar”, e cila në fakt është shpërblimi i marrë, ende nuk dihet se nga i ka ardhur ky emër. Megjithatë, figura në formën e njeriut është shumë e vlefshme: përbëhet nga ari dhe bronzi; është e gjatë 34.3 centimetra dhe peshon 3.9 kilogramë. Është krijuar nga skulptori amerikan Xhorxh Stenlli.

 Vendi i shpërblimit 

Gjatë viteve spektakli i The Oscars u mbajt në disa vende të ndryshme:

 The Blossom Room në Hollywood Roosevelt Hotel (1929)
 The Cocoanut Grove në Ambassador Hotel (1930, 1940, 1943)
 The Fiesta Room në Ambassador Hotel (1930, 1932, 1934)
 The Sala D’Oro në Biltmore Hotel (1931)
 The Biltmore Bowl në Biltmore Hotel (1935–1939, 1941, 1942)
 Grauman’s Chinese Theatre (1944–1946)
 The Shrine Civic Auditorium (1947, 1948, 1988, 1989, 1991, 1995, 1997, 1998, 2000, 2001)
 The Academy Award Theater (1949)
 The RKO Pantages Theatre (1950–1952, 1958–1960)
 The Santa Monica Civic Auditorium (1961–1968)
 The Dorothy Chandler Pavilion (1969–1987, 1990, 1992–1994, 1996, 1999)
 The Kodak Theatre (prej vitit 2002)

Prej vitit 1953 deri në vitin 1957 ceremonia u mbajt në New York e jo në Los Angeles:

 NBC International Theatre (1953)
 NBC Center Theatre (1954)
 NBC Century Theatre (1956, 1957)

 Kategoritë 
 Shpërblimet 
Academy Awards (Oscars) jepën çdo vit në kategoritë e mëposhtme: 
 Kategoria Emërtimi origjinal Nga viti Flimi më i mirë Motion Picture of the Year 1929 Aktori kryesor Actor in a Leading Role 1929 Aktorja kryesore Actress in a Leading Role 1929 Regjia Directing 1929 Drejtori artistik Art Direction 1929 Kinematografia Cinematography 1929 Skenari i adaptuar Writing, Screenplay Based on Material Previously Published 1929 Skenari origjinal Writing, Screenplay Written Directly for the Screen 1929 Miksimi i zërit Sound Mixing 1930 Filmi i shkurtër - Animacion Short Film - Animated 1932 Filmi i shkurtër - Artistik Short Film - Live Action 1932 Montazhi Film Editing 1935 Muzikë - Kënga origjinale Music - Original Song 1935 Muzikë - Instrumentalet origjinale Music - Original Score 1935 Muzikë - Muzikali origjinal Music - Original Musical ???? Aktori dytësor Actor in a Supporting Role            1937 Aktorja dytësore Actress in a Supporting Role 1937 Efektet vizuale Visual Effects 1940 Filmi dokumentar, metrazh i gjatë Documentary, Feature 1942 Filmi dokumentar, metrazh i shkurtër Documentary, Short Subject 1944 Filmi i huaj Foreign Language Film of the Year 1947 Kostumografia Costume Design 1949 Montazhi i zërit Sound Editing 1964 Makijazhi Makeup 1982 Filmi i animuar Animated Feature Film of the Year 2002

 Referime 

 Shiko edhe 
 Lista e fituesve të Academy Award (aktorë)
 Lista e aktorëve të nominuar për Academy Award

 Lidhje të jashtme 
 The Official Web Site of the Academy of Motion Picture Arts and Sciences
 The Official Web Site of the Academy Awards

Kategoria:Film

Kategoria:Çmim filmi
Kategoria:Festivale filmi